**Teenuse osutamise leping nr**

**Sihtasutus Eesti Teadusagentuur (ETAG)**, keda esindab…, ja

**Majandus- ja Kommunikatsiooniministeerium**, keda esindab …, ja

**Arenguseire Keskus**, keda esindab …

(edaspidi koos tellija või tellijad),

ja

**Konsortsium**

, keda esindab , (edaspidi *teenuse osutaja* või *konsortsium*)

lähtudes ETAGi korraldatud avaliku konkursi „Platvormitöö tegijate ja teiste iseenda tööandjate majanduslik olukord ja sotsiaalne kaitse ning platvormimajanduse tulevikuväljavaated Eestis“ tulemustest

sõlmisid käesoleva lepingu järgnevas:

1. **Lepingu ese ja poolte esindajad**
   1. Lepingu alusel teeb teenuse osutaja teadus- ja arendustöö „….“ (projekti nr..) (edaspidi *töö*  või *uuring*) ning tellija tasub selle eest … eurot (ilma käibemaksuta).
   2. Töö eesmärk, selle juurde kuuluvad osad, töö tulemuse kirjeldus, töö tegemise tähtajad, nõuded, millele valmis töö peab vastama ning muu vajalik informatsioon lepingu täitmiseks on toodud lepingu lisades „Uuringuettepanek (taotlus) koos lisadega“ (lisa 1), „Lähteülesanne“ (lisa 2), „ETAGi juhatuse otsus uuringu rahastamise kohta” (lisa 3).
   3. Konsortsiumi volitatud esindajaks suhetes tellijatega on juhtpartner, kes lähtub konsortsiumi esindamisel käesolevast lepingust ja konsortsiumi liikmete vahel sõlmitud konsortsiumilepingust. Juhtpartner nimetab oma esindajaks käesolevas lepingus nimetatud kohustuste täitmisel … , tel: …, e-post: ….
   4. ETAGi volitatud esindaja on Liina Eek, teaduspoliitika valdkonna juht, tel 53001912, e-post [liina.eek@etag.ee](mailto:liina.eek@etag.ee)
   5. Teised esindajad on …
2. **Lepingu dokumendid**
   1. Lepingu dokumendid koosnevad lepingust ja muudest kokkulepetest, mis sõlmitakse lepingu sõlmimise ajal või pärast lepingu sõlmimist ja mis on lepingu lahutamatuteks osadeks ning moodustavad koos lepinguga ühtse tervikliku kokkuleppe poolte vahel.
   2. Lepingul on sõlmimise hetkel järgmised lisad:
   3. Lisa 1 - Uuringuettepanek (taotlus) koos lisadega;
   4. Lisa 2 – Lähteülesanne;
   5. Lisa 3 – Rahastusotsus.
3. **Töö üleandmine ja vastuvõtmine**
   1. Teenuse osutaja annab kokkulepitud nõuetele vastava töö ETAGile üle järgmiselt:
      1. vahearuanne hiljemalt 15.12.2024;
      2. vahearuanne hiljemalt 31.12.2025;
      3. lõpparuanne hiljemalt üks kuu pärast projekti lõppu.
   2. Aruandeid hindab projekti juhtkomisjon, kes teeb vajadusel ettepanekuid asjaomase aruande täiendamiseks. Juhul kui juhtkomisjon teeb ettepaneku aruande täiendamiseks, peab teenuse osutaja tegema töös vastavad parandused ETAGi antud mõistliku tähtaja jooksul.
   3. Töö loetakse vastuvõetuks asjaomase aruande heakskiitmisega juhtkomisjoni poolt. Eraldi üleandmise-vastuvõtmise akti ei koostata.
4. **Autoriõigused**
   1. Kaasavara
      1. Teenuse osutaja kaasavara moodustab konsortsiumi liikmetele (ja nende alltöövõtjatele või litsentsiandjatele) enne selle lepingu sõlmimist kuuluv materiaalne ja immateriaalne vara, sh intellektuaalne omand ja mistahes teave, mille kasutamine võib osutuda kasulikuks või vajalikuks seoses tööga ja mida vastav konsortsiumi liige (ja tema alltöövõtja või litsentsiandja) lubab töö täitmise käigus ja/või töö tulemuste rakendamiseks kasutada. Vajadusel fikseeritakse konsortsiumi liikmete (ja nende alltöövõtjate) kaasavara juhtkomisjoni esimesel koosolekul.
      2. Kaasavara kuuluvus ei muutu.
      3. Kaasavara antakse Majandus- ja Kommunikatsiooniministeeriumile ja Arenguseire Keskusele kasutamiseks, kui see on vajalik töö teostamiseks ja/või töö tulemuste kasutamiseks. Kaasavara kasutamiseks sõlmitakse lihtlitsentsileping, milles lepitakse kokku mh kaasavara kasutamise piirangud ja uuringu käigus kaasavaras tehtud muudatuste kuuluvus ning muud tingimused.
   2. Intellektuaalse omandi varaliste õiguste kuuluvus projekti raames teostatava töö ja selle tulemuste suhtes on reguleeritud järgmiselt:
      1. varalised õigused töö ja selle tulemuste suhtes, sealhulgas õigus taotleda töö ja selle tulemuse suhtes patendi ja/või kasuliku mudeli registreerimist ning saada vastava kaitsedokumendi omanikuks, kuuluvad poolele/partnerile, kelle töötajad või alltöövõtjad on tulemuse (sh leiutise) loonud;
      2. teenuse osutaja tagab, et töö teostamisega seotud isikud (töötajad, alltöövõtjad jms) annavad konsortsiumi partnerile, kelle töötajad või alltöövõtjad nad on, üle töö ja selle tulemuse suhtes intellektuaalse omandi varalised õigused. Samuti tagab teenuse osutaja, et tal on võimalik kasutada oma töötajate ja alltöövõtjate autorite isiklikke õigusi ulatuses, mis võimaldab konsortsiumil intellektuaalse omandi varaliste õiguste täies mahus teostamist;
      3. teenuse osutaja annab Majandus- ja Kommunikatsiooniministeeriumile ja Arenguseire Keskusele tasuta lihtlitsentsi ühes all-litsentsi andmise õigusega töö ja selle tulemuste ning nendega seotud intellektuaalse omandi kasutamiseks. Lihtlitsents loetakse punktis 3.1 nimetatud aruannete ja nendega seotud ning lähteülesandes loetletud dokumentide või andmete üleandmisega;
      4. kui töö ja selle tulemuste kasutamiseks on vajalik kolmanda isiku intellektuaalse omandi litsents, siis tagab teenuse osutaja ka sellise litsentsi saamise Majandus- ja Kommunikatsiooniministeeriumile ja Arenguseire Keskusele ühes all-litsentsi andmise õigusega ;
      5. kolmandatele isikutele antakse lihtlitsentse töö tulemuste kasutamiseks õiglastel ja mõistlikel turutingimustel.
   3. Intellektuaalse omandi õiguskaitse
      1. Teenuse osutaja teatab Majandus- ja Kommunikatsiooniministeeriumile ja Arenguseire Keskusele kavatsusest esitada patendi- või kasuliku mudeli registreerimistaotlus töö ja selle tulemusel loodud leiutise suhtes, ja patenditaotluse või kasuliku mudeli registreerimistaotluse Patendiametile esitamisest ja nende menetlemise käigust;
      2. Töö ja selle tulemuse suhtes loodud leiutisele õiguskaitse saamise, jõushoidmise ja õiguste jõustamise kulud kannab teenuse osutaja.
      3. Teenuse osutaja on kohustatud andma Majandus- ja Kommunikatsiooniministeeriumile ja Arenguseire Keskusele üle töö tulemused ning nende suhtes tekkinud intellektuaalse omandi alased õigused, kui konsortsium kasutab tulemusi viisil, mis kahjustab avalikku huvi.
      4. Teenuse osutaja vastutab kolmandatele isikutele kuuluvate intellektuaalse omandi alaste õiguste järgimise eest.
5. **Tasu**
   1. Tasu töö korrektse teostamise eest on …. eurot, millest … eurot maksab ETAG, … eurot Majandus- ja Kommunikatsiooniministeerium ning … eurot Arenguseire Keskus. Tasu makstakse kolmes võrdses osas pärast esimese vahearuande, teise vahearuande ja lõpparuande heakskiitmist.
   2. Tasu maksmise aluseks on arve, mille teenuse osutaja esitab pärast aruande heakskiitmist vastavale tellijale.
   3. ETAG maksab tasu Euroopa Regionaalarengu Fondist rahastatava sekkumise „Teadus-, arendus- ja innovatsioonitegevuste tulemuste rakendamise võimekuse tõstmine ühiskonnas ning selleks soodsa poliitikakeskkonna loomine“ (RITA+) vahenditest.
6. **Poolte kohustused**
   1. **ETAG kohustub**:
      1. tasuma tehtud töö eest teenuse osutajale vastavalt lepingu punktile 5.1;
      2. nõustama teenuse osutajat vajadusel aruannete täitmisel ja esitamisel;
      3. andma teenuse osutajale viimase nõudmisel lepingu täitmiseks vajalikku muud abi, infot jm;
      4. korraldama juhtkomisjoni tööd, sealhulgas korraldama aruannete hindamise.
   2. **Majandus- ja Kommunikatsiooniministeerium ja Arenguseire Keskuse kohustuvad:**
      1. tasuma tehtud töö eest teenuse osutajale vastavalt lepingu punktile 5.1;
      2. andma teenuse osutajale viimase nõudmisel lepingu täitmiseks vajalikku muud abi, infot jm;
      3. tegema teenuse osutajaga koostööd kokkulepitud koostöövormide elluviimisel.
   3. **Teenuse osutaja kohustub:**
   4. tegema töö vastavalt lepingus ja selle lisades kokkulepitud eesmärkidele ja kirjeldusele;
   5. Informeerima tellijaid koheselt töö tegemise käigus ilmnenud probleemidest ja lepingu või selle lisade muutmise vajadusest;
   6. andma Majandus- ja Kommunikatsiooniministeeriumile ja Arenguseire Keskusele üle lepingus ja selle lisades nimetatud dokumendid ja andmed;
   7. viima koostöös tellijaga ellu lepingus ja selle lisades nimetatud koostöövormid (sealhulgas analüüsi tutvustamine, kohtumised tellija esindajatega);
   8. esitama ETAGile aruanded vastavalt lepingu punktile 3;
   9. arvestama tellija kirjalikult tehtud märkustega ja antud juhistega, kui need on kooskõlas lepinguga;
   10. jälgima töö tulemuste vormistamisel ja neist teavitamisel Vabariigi Valitsuse 12.05.2022 määruses nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“ kehtestatud nõudeid ning viitama, et tööd on rahastatud sekkumisest RITA+;
   11. võimaldama tellijal ja tema volitatud isikutel kontrollida esitatud aruannete õigsust.

# Teavitamine ja avalikustamine

* 1. Pooltel on õigus kasutada töö tulemusena valminud teoseid ja muid autoriõigusega kaitstavaid objekte viisil, mis võib kaasa tuua sellise teose või selle osa avaldamise kolmandatele isikutele (s.h trükkimine, levitamine ja avaldamine veebileheküljel), arvestades töö tulemustega seotud intellektuaalse omandi õiguste kaitse vajadustest tingitud piiranguid (nt patenditaotluse esitamise korral, konfidentsiaalse info kaitse), riigikaitselisest vajadusest tingitud või muid käesolevas lepingus sätestatud piiranguid.
  2. Pooled kohustuvad mitte avalikustama töö käigus loodud leiutist käsitlevat informatsiooni arvates konsortsiumilt punktis 4.3.1. viidatud patenditaotluse või kasuliku mudeli registreerimistaotluse esitamise kavatsuse teate saamisest kuni patenditaotluse või kasuliku mudeli registreeringu publitseerimiseni Patendiameti poolt.
  3. Tulemuste avalikustamisel kohaldatakse avaliku teabe seaduses, konkurentsiseaduses ning patendiseaduses sätestatut.
  4. Pooled arvestavad, et ettevõtjad ei tohi saada selle lepingu alusel lubamatut riigiabi.

1. **Vastutus**
   1. Pooled täidavad oma kohustusi nõuetekohaselt, mõistlikult, heas usus ja hoolsalt ning lähtudes hea teadustava põhimõtetest.
   2. Pooled vastutavad oma kohustuste süülise mittetäitmise korral, kui täitmisest keeldumise õigus ei tulene lepingust või seadusest.
   3. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.
   4. Pooled ei vastuta kohustuste täitmata jätmise eest, kui lepingu mittekohase täitmise põhjustab teine pool oma lepingust tulenevate kohustuste täitmata jätmisega.
   5. Pool teatab teistele pooltele lepingu rikkumisest, kirjeldades rikkumist piisavalt täpselt kolmekümne (30) päeva jooksul arvates päevast, millal sai teada või pidi teada saama lepingu rikkumisest. Lepingu rikkumisest ei pea teatama, kui lepingu rikkumine seisneb lepingus sätestatud tähtajaks mõne dokumendi üle andmata jätmises.
   6. Pool võib lepingust taganeda, kui teine pool on lepingust tulenevat kohustust oluliselt rikkunud ja lepingut rikkunud pool ei ole kohustuse täitmiseks antud 30 (kolmekümne) päevase tähtaja jooksul asunud kohustust täitma.
   7. Juhul, kui teenuse osutaja viivitab põhjendamatult töö tegemisega ja ei ole tööd üle andnud kahe kuu möödumisel arvates punktis 3.1 sätestatud vastava aruande üleandmise tähtajast või rikub oluliselt lepingus ja selle lisades toodud töö teostamise nõudeid, on tellijatel õigus lepingust ühepoolselt taganeda.
   8. Juhul, kui tellija on viivitanud teenuse osutajale tasu maksmisega rohkem kui kuu üle punktis 5 kokkulepitud tähtaja või rikub oluliselt käesolevas lepingus või selle lisades sätestatud kohustusi, on teenuse osutajal õigus ilma tööd üle andmata lepingust ühepoolselt taganeda ja nõuda sisse teenuse osutajale tekitatud kahju (eelkõige viivist).

# Teadete edastamine

* 1. Pooled edastavad lepinguga seotud teated vastava poole volitatud esindajale või ametlikul aadressil.
  2. Pooltevahelised lepinguga seotud andmed ja tahteavaldused, kaasa arvatud lepingu rikkumisest teatamine, peavad olema esitatud kirjalikku taasesitamist võimaldavas vormis, välja arvatud juhtudel, kui teade on informatiivse iseloomuga, mis ei loo ega too kaasa õiguslikke tagajärgi, või kui käesolevas lepingus on ette nähtud teisiti.
  3. Teade loetakse kättesaaduks, kui see on edastatud volitatud esindaja või asutuse ametlikule e-postile.

1. **Lepingu kehtivus, selle muutmine ja lõppsätted**
   1. Leping sõlmitakse eesti keeles elektroonselt ja allkirjastatakse digitaalselt. Leping jõustub allkirjastamisest.
   2. Lepingut võib muuta poolte kirjalikul kokkuleppel, mis vormistatakse lepingu lisana. Muudatused jõustuvad pärast allakirjutamist poolte poolt või poolte poolt määratud tähtajal
   3. Tellijal on õigus leping üles öelda igal ajal, tasudes teenuse osutajale lepingu ülesütlemise päevaks faktiliselt teostatud ja üle antud töö eest.
   4. Juhul kui poolele saab aruannete hindamisel teatavaks, et uuringu tegevused ei võimalda saavutada lepingus ja selle lisades ära toodud eesmärke ja tulemusi või töö valmimisele esitatavaid nõudeid on võimatu saavutada, on tellijal õigus tegevuste elluviimine osaliselt või täielikult peatada ja alustada läbirääkimisi teenuse osutajaga muudatuste tegemiseks uuringu edasisel tegemisel.
   5. Lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras Tartu Maakohtus.
   6. Lepingu kehtib kuni poolte kõikide kohustuste täitmiseni.
2. **Poolte andmed:**

Tellijad:

Teenuse osutaja:

/allkirjastatud digitaalselt/ /allkirjastatud digitaalselt/